钦定古今图书集成/明伦汇编/官常典/第756卷 > 杨希震
## 钦定古今图书集成/明伦汇编/官常典/第756卷 > 杨希震

按《明外史张力传》：“希震，字心起，长垣人。崇祯十三年
第进士，授堂邑知县。岁大旱蝗，饥民死亡载道，希震力请蠲积逋，获蠲四万八千有奇。京师陷，伪官至，执
希震，士民交颂其贤，得释归。希震招纳壮士，激以忠
义，谋诛伪官。事泄，被𦄌酷刑，令供同事者，希震忍死
不言。贼怒，断其头，须眉森竖，身仆，复跃起若击贼状。”
贼惊，掷之城外。忽“白气亘天”，久之方散。